
Anexa nr. 1 la HCL nr. 64/2020

P R O C E D  U R A


        Privind reducerea impozitului pe clădiri cu o cotă de 50 % pentru clădirile nerezidențiale aflate în proprietatea persoanelor fizice sau juridice folosite pentru activitatea economică proprie a acestora sau date în folosință printr-un contract de închiriere, comodat sau prin alt tip de contract pentru desfășurarea unor activități economice către alte persoane fizice sau juridice, după caz, dacă în perioada pentru care s-a instituit starea de urgență, ca urmare a efectelor epidemiei coronavirusului SARS-CoV-2, proprietarii sau utilizatorii clădirilor au fost obligați, potrivit legii, să își întrerupă total activitatea economică sau dețin certificatul pentru situații de urgență emis de Ministerul Economiei, energiei și mediului de afaceri prin care se certifică întreruperea parțială a activității economice
1. Dispoziţii generale:

(1) Prezenta procedură se aplică pentru clădirile nerezidențiale, aflate în proprietatea persoanelor fizice sau juridice folosite pentru activitatea economică proprie a acestora sau date în folosință printr-un contract de închiriere, comodat sau prin alt tip de contract pentru desfășurarea unor activități economice către alte persoane fizice sau juridice, după caz, dacă în perioada pentru care s-a instituit starea de urgență, ca urmare a efectelor epidemiei coronavirusului SARS-CoV-2, proprietarii sau utilizatorii clădirilor au fost obligați, potrivit legii, să își întrerupă total activitatea economică sau dețin certificatul pentru situații de urgență emis de Ministerul Economiei, energiei și mediului de afaceri prin care se certifică întreruperea parțială a activității economice

(2) Prezenta procedură se aplică pe raza administrativ - teritorială a orașului Borsec și va fi adoptată prin hotărâre a consiliului local.
2. Obiective și scopul procedurii
Este determinat de sprijinul interesului general de susținere a creșterii economice prin ajutorarea contribuabililor aflați în dificultate, ca urmare a întreruperii activității economice, ca efect al epidemiei coronavirusului SARS-Cov-2, precum și de respectarea principiului egalității de tratament, respectiv stabilirea în mod nediscriminatoriu a criteriilor și mijloacelor de acordare a facilităților fiscale
3. Durata și condițiile aplicării procedurii
(1) Prezenta procedură se aplică de la data aprobării prin Hotărârii Consiliului Local până la data de 15 septembrie 2020 inclusiv, (data limită de depunere a cererii sub sancțiunea decăderii). Procedura vizează reducerea impozitului pe clădiri cu o cotă de 50 % pentru clădirile nerezidențiale aflate în proprietatea persoanelor fizice sau juridice folosite pentru activitatea economică proprie a acestora sau date în folosință printr-un contract de închiriere, comodat sau prin alt tip de contract pentru desfășurarea unor activități economice către alte persoane fizice sau juridice, după caz, dacă în perioada pentru care s-a instituit starea de urgență, ca urmare a efectelor epidemiei coronavirusului SARS-CoV-2, proprietarii sau utilizatorii clădirilor au fost obligați, potrivit legii, să își întrerupă total activitatea economică sau dețin certificatul pentru situații de urgență emis de Ministerul Economiei, energiei și mediului de afaceri prin care se certifică întreruperea parțială a activității economice

4. Condiții de eligibilitate și implementarea procedurii
1) Proprietarii clădirilor au obligația ca, până la data de 15 septembrie 2020 inclusiv, să depună la organul fiscal o cerere de acordare a reducerii, însoțită de o declarație pe propria răspundere;

2) Proprietarii care dețin clădiri nerezidențiale utilizate pentru activitatea economică proprie, în declarația pe propria răspundere prevăzută la punctul (1) vor menționa:

-adresa clădirii/clădirilor pentru care se solicită reducerea impozitului;

-în cazul întreruperii totale sau parțiale a activității economice doar pentru o parte dintr-o clădire, contribuabilul va menționa în declarație valoarea impozabilă a cotei părți pentru care solicită reducerea impozitului;

- fie întreruperea totală a activității proprii stabilită conform prevederilor legale, fie întreruperea parțială a activității economice. Proprietarii care și-au întrerupt parțial activitatea, anexează la cererea prevăzută la punctul (1) o copie a certificatului pentru situații de urgență emis de Ministerul Economiei, Energiei și Mediului de Afaceri

3) În cazul proprietarilor care dețin clădiri nerezidențiale date în folosință pentru desfășurarea unor activități economice către alte persoane fizice sau juridice, pe perioada în care s-a instituit starea de urgență, din declarația pe propria răspundere prevăzută la punctul (2), trebuie să reiasă că aceștia se regăsesc concomitent în următoarele situații:

a) au renunțat la cel puțin 50% din dreptul de a încasa contravaloarea chiriei, redevenței sau altă formă de utilizare a clădirii, stabilită conform prevederilor contractuale, pe perioada pentru care s-a instituit starea de urgență

b) cel puțin 50% din suprafețele totale deținute și afectate activităților economice nu au fost utilizate, ca urmare a faptului că titularii dreptului de folosință a clădirilor respective au fost obligați, potrivit legii, să își întrerupă total și/sau parțial activitatea economică.

4) Pentru încadrarea în situația prevăzută la punctul (3) lit.b proprietarii care dețin clădiri nerezidenţiale verifică dacă cel puțin 50% din suprafața totală deținută și dată în folosință pentru desfășurarea unor activități către alte persoane fizice sau juridice este afectată de întreruperea totală și/sau parțială a activității acestora la 14 mai 2020.

5) Proprietarii care dețin clădiri nerezidențiale date în folosință pentru desfășurarea unor activități economice către alte persoane fizice sau juridice, la cererea prevăzută la punctul (1) vor anexa declarația pe propria răspundere din care rezultă încadrarea cumulativă în situațiile prevăzute la punctul (3) lit. a) și b), însoțită de declarațiile pe propria răspundere a utilizatorilor cu privire la întreruperea totală a activității economice a acestora și/sau de certificatele pentru situații de urgență emise de Ministerul Economiei, Energiei și Mediului de Afaceri, în cazul utilizatorilor care și-au întrerupt parțial activitatea economică, după caz.

(6) În cazul în care persoanele fizice sau juridice prevăzute la punctul (1) au plătit impozitul anual pe clădiri datorat pentru anul 2020, integral/parțial, până la primul termen de plată, aceștia pot solicita compensarea cu alte obligații prezente/viitoare, sau restituirea, în termenul de prescripție a dreptului de a cere restituirea, în conformitate cu prevederile Legii 207/2015, cu modificările și completările ulterioare..

(7) Persoanele cu atribuții în stabilirea impozitelor și taxelor locale din cadrul Compartimentului impozite și taxe locale, vor verifica cererea de reducere a impozitului pe clădiri și declarația pe propria răspundere în concordanță cu evidența fiscală de la rolul contribuabililor. Dacă există neclarități în evidența fiscală sau evidența fiscală și declarația contribuabilului, vor solicita lămuriri din partea contribuabilului. Contribuabilul are obligația de a prezenta organului fiscal local clarificările solicitate în termen de maxim 30 de zile dar nu mai târziu data limită de depunere și soluționare a a cererilor de 15 septembrie 2020.

(8) Organul fiscal local, va emite decizia privind aprobarea/respingerea cererii de reducere a impozitului pe clădiri ce va fi comunicată contribuabilului. 

(9) Împotriva actelor administrativ fiscale emise potrivit prezentei hotărâri se poate formula contestație potrivit art.268-281 din Legea nr.207/2015, cu modificările și completările ulterioare.

(10) În cazul aprobării cererii de reducere, impozitul anual pe clădiri se calculează prin aplicarea cotei de reducere de 50% ( în baza Ordonanța de urgență nr.69/2020) la valoarea impozitului datorat pentru anul 2020, raportat la perioada stării de urgență.

Anexa nr.2 la HCL nr.64 /2020
P R O C E D U R A


privind scutirea de la plata taxei lunare pe clădiri datorate de către concesionari, locatari, titularii dreptului de administrare sau de folosință a unei clădiri proprietate publică sau privată a statului ori a unităților administrativ teritoriale, după caz, dacă, în perioada pentru care s-a instituit starea de urgență ca urmare a efectelor epidemiei coronavirusului SARS-CoV-2, dacă utilizatorii clădirilor au fost obligați, potrivit legii, să își întrerupă total activitate economică.
1) Dispoziții generale:
(1) Prezenta procedură se aplică pentru scutirea de la plata taxei lunare pe clădiri datorate de către concesionari, locatari, titularii dreptului de administrare sau de folosință a unei clădiri proprietate publică sau privată a statului ori a unităților administrativ teritoriale, după caz, dacă, în perioada pentru care s-a instituit starea de urgență ca urmare a efectelor epidemiei coronavirusului SARS- CoV-2, dacă utilizatorii clădirilor au fost obligați, potrivit legii, să își întrerupă total activitatea economică.

(2) Prezenta procedură se aplică pe raza administrativ - teritorială a municipiului Odorheiu Secuiesc și va fi adoptată prin hotărâre a consiliului local.
2) Obiective și scopul procedurii
Este determinat de sprijinul interesului general de susținere a creșterii economice prin ajutorarea contribuabililor aflați in dificultate, ca urmare a întreruperii activității economice, ca efect al epidemiei coronavirusului SARS-Cov-2, precum și de respectarea principiului egalității de tratament, respectiv stabilirea în mod nediscriminatoriu a criteriilor și mijloacelor de acordare a facilităților fiscale
3) Durata și condițiile aplicării procedurii
(1) Prezenta procedură se aplică de la data aprobării prin Hotărârii Consiliului Local până la data de 15 septembrie 2020 inclusiv, (data limită de depunere a cererii sub sancțiunea decăderii).

(2) Procedura vizează acordarea scutirii de la plata taxei lunare pe clădiri datorate de către concesionari, locatari, titularii dreptului de administrare sau de folosință a unei clădiri proprietate publică sau privată a statului ori a unităților administrativ teritoriale, după caz, dacă, în perioada pentru care s-a instituit starea de urgență ca urmare a efectelor epidemiei coronavirusului SARS- CoV-2, dacă utilizatorii clădirilor au fost obligați, potrivit legii, să își întrerupă total activitatea economică.

4) Condiții de eligibilitate și implementarea procedurii
(1) Concesionarii, locatarii, titularii dreptului de administrare sau de folosință a unei clădiri proprietate publică sau privată a statului ori a unităților administrativ teritoriale, după caz, au obligația ca până la data de 15 septembrie 2020, inclusiv, să depună la organul fiscal o cerere de acordare a scutirii, însoțită de o declarație pe propria răspundere.

(2) Concesionarii, locatarii, titularii dreptului de administrare sau de folosință a unei clădiri proprietate publică sau privată a statului ori a unităților administrativ teritoriale, în declarația pe propria răspundere prevăzută la punctul (1) vor menționa:

· prevederile legale potrivit cărora au avut obligația întreruperii totale a activității proprii, pe perioada instituirii stării de urgență;

· adresa clădirii/clădirilor pentru care se solicită scutirea de la plata taxei.

(3) În cazul în care persoanele fizice sau juridice au plătit taxa lunară pe clădiri datorată pentru perioada în care s-a instituit starea de urgență, acestea pot solicita compensarea cu alte obligații prezente/viitoare sau restituirea, în termenul de prescripție a dreptului de a solicita restituirea, în conformitate cu prevederile Legii nr.207/2015, cu modificările și completările ulterioare.

(4) Persoanele cu atribuții în stabilirea impozitelor și taxelor locale din cadrul Compartimentului impozite și taxe locale, vor verifica cererea de scutire a taxei pe clădiri și declarația pe propria răspundere în concordanță cu evidența fiscală de la rolul contribuabililor. Dacă există neclarități în evidența fiscală sau evidența fiscală și declarația contribuabilului, vor solicita lămuriri din partea contribuabilului. Contribuabilul are obligația de a prezenta organului fiscal local clarificările solicitate în termen de maxim 30 de zile dar nu mai târziu data limită de depunere și soluționare a cererilor de 15 septembrie 2020.

(8) Organul fiscal local, va emite decizia privind aprobarea/respingerea cererii de reducere a impozitului pe clădiri ce va fi comunicată contribuabilului. Împotriva actelor administrativ fiscale emise potrivit prezente hotărâri se poate formula contestație potrivit art. 268-281 din Legea nr.207/2015, cu modificările și completările ulterioare.


